Talno gretje se bo najboljše obneslo v kombinaciji s keramičnimi in kamnitimi talnimi oblogami. Kompatibilno je tudi z laminatom, manj s parketom. Za električno talno gretje parket ni primerna talna obloga, za toplovodno pa mora parket izpolnjevati določene zahteve: les mora dobro prenašati toplotne učinke in mora biti dobro dimenzijsko stabilen. Najprimernejši je parket z brezovo vezano ploščo, uporabite lahko tudi hrast, oreh in češnjo. Takšen parket mora biti masivni ali večslojni in debel najmanj 10 mm.